
Dragi brate i sestro u Kristu! 

Božanski je Spasitelj poslao svoje 
učenike u svijet, i rekao im: »Idite po 
svem svijetu, naviještajte evanđelje 
svakomu stvorenju« (Marko 16, 15.). 
Kao što je onda Spasitelj razaslao svoje 
učenike da propovijedaju nauku i istine 
Božje, tako su i naši crkveni poglavari 
poslali nas misijonare ili evanđeoske 
poslanike, da Vam neprekidno u neko- 
liko dana osvježimo one istine, koje su 
od tolike važnosti za spasenje pojedi- 
naca. Mi smo to rado učinili, jer znamo, 
kako veli sv. Pismo, da je »vjera iz 
slušanja, a' slušanje po riječi Kristovoj« 
(Rimljanom 10, 17.). A vi ste nas lju- 
bazno dočekali, rado ste nas slušali, i 
nastojali u srce usaditi ono što ste čuli. 

Teško Vam je bilo, kad smo odlazili od 
Vas, ali vjerujte, da je i nama teško 
bilo dijeliti se od Vas, jer smo Vas sr- 
cem zavoljeli. Mnogi su zaželjeli, da im 
osim onog misijonarskog križa pred 
crkvom i sjećanja na riječi naše, ostane 
još kakova uspomena od nas Misijo- 
nara u ruci. Mi se ovoj želji odaziv- 
ljemo, i evo Vam, brate, sestro, uspo- 
mene, koju često pregledavajte i bit će 
Vam na veliku duševnu korist, pa se 
kod tog kadgod sjetite kojom molitvi- 
com i 


V 


Vaših Misijonara. 


•Dožanski j e Spasitelj rekao: »Ako ho- 
ćeš unići u život, obdržavaj zapovijedi«. 

(Matej, glava 19. redak 17.). Pamti da- 
kle ovo: 

Na svijetu si zato: 

1. Da Boga spoznaš, da ga ljubiš, da 
mu služiš; 

2. da tako radeći postigneš spasenje. 

Bezvjerstvo je dakle: 

1. Velika ludost, jer bezvjerac ne zna, 
zašto je na svijetu; 

2. najveća nesreća, jer dijeli za vijeke 
čovjeka od vječne sreće; 

3. najveća pogibelj za društveni po- 
redak. 

Bezvjercu su nalik i ti: 

1. Ako ne pobuđuješ češće vjeru, ufa- 
nje ! ljubav prama Bogu; 

2. ako svaki dan, barem u jutro i na 

večer, ne moliš barem kratke moli- 
tvice; . . - 

3. ako nedjeljom i blagdanom ne slušaš 
sv. mise; 

4. ako ne ideš prema propisu k sv. 
ispovijedi i pričesti; 

5. ako psuješ i proklinieš. 

Psovka i kletva je: 

1. Najstrahovitiji grijeh i skrajna pro- 
stota; 

2. bez ikakve vremenite probiti; 

3. čin, koji Bog već ovdje često stra- 
hovito kazni. 

Bogu ne služiš: 

1. Ako nedjeljama i blagdanima bez ve- 
like nužde obavljaš teške poslove; 

2. ako izbjegavaš crkvu i kršćansku 
pouku; 

3. ako nedjelje i blagdane oskvrnjuješ 
pijančevanjem i razuzdanim vlada- 
njem; 

4. ako ne slušaš roditelja i zakonitih 
poglavara. 

Bludnost je: 

1. Najgrubija povreda pristojnosti; 

2. uzrok razdora u obiteljima; 

3. izvor najružnijih bolesti, podivljalosti 
i samoubojstva; 

4. krvnik pojedinaca i razarać cijelih 
naroda; 

5. najsigurniji put u pakao. 

Krađa: 

1. Nema sreće ni blagoslova Božjega; 

2. izaziva kletve okradenika na tata; 

3. sramoti tata, rod i narod, komu pri- 
pada; 

4. donosi zatvor na svijetu i zatvor u 
paklu. 

Ogovaranje i kleveta: 

1. Oduzimlju bližnjem dobar glas; 

2. izvor su svađa i razdora; 

3. teško se ispravljaju; 

Oholost je: 

1. Početak vječne propasti; 

2. majka bezboštva i krivovjerja; 

3. stvorila iz anđela vragove; 

4. odurna Bogu i ljudima. 

Škrtlca: 

1. Muči sebe i druge; 

2. umire bez svega, jer ipak mora sve 
ostaviti. 

Zavist je: 

1. Svojstvo duha paklenoga; 

2. izvor kleveta i ogovaranja; 

Pijančovanje i proždrljivost: 

1. Snizuju čovjeka ispod životinje; 

2. bacaju obitelji na prosjački štap; 

3. napunjaju bolnice i ludnice; 

4. ubijaju tijelo i dušu. 

Lijenost: 

1. Nosi bijedu u kuću; 

2. majka je sviju opačina. 

Bog ne prašta grijeha: 

I. Ako se ne kaješ, t. j. ne žališ što si 
sagriješio; 

2. ako ne ispovjediš svih velikih grije- 
ha i broja njihovog; 

3. ako nemaš čvrste odluke popra- 
viti se; 

4. ako se ne mariš pomiriti s bližnjim i 
oprostiti neprijatelju; 

5. ako ne ćeš tuđe vratiti . 

Da se grijeha čuvaš, misli: 

1. Da samo jednom živiš; 

2. da samo jednom umireš; 

3. da iza smrti dolaziš na račun Bogu; 

4. da te ondje čeka ili vječno blažen- 
stvo, ili vječno prokletstvo. 

»U svim svojim djelima sjećaj se po- 
sljednjih svojih stvari, pa ne ćeš nikada 

sagriješiti« (Sirah 7, 40.). 

Ne pouzdavaj se u se, jer: 

1. »Vojevanje je život čovječji na ze- 
mlji« (Job 7, 1.); 

2. »Nije nam borba protiv puti i krvi, 
već protiv poglavica i moći, protiv 
vladara ovih tama, protiv duhovnih 

liudoba u nadzemlju« (Efežanima 6, 

12 .); 

3. ». . . neprijatelj vaš, đavao, obilazi 
kao ričući lav, tražeći koga da pro- 
ždre« (I. Petrova 5, 8.); 

4. »Ako tko svijet ljubi, nema ljubavi 
Očeve u njemu« (I. Ivanova 2, 15.); 

5. »Sa strahom i trepetom radite o spa- 
senju svojemu« (Filipljanom 2, 12.). 

Da lakše ustraješ: 

1. Sjećaj se, da će se samo onaj spa- 
siti, koji ustraje do konca (Matej 
10 , 22 .); 

2. Da nebesko kraljestvo silu trpi i si- 
loviti ga otimlju (Matej 11, 12.); 

3. Izbjegavaj zlo društvo, jer s kako- 
vim se družiš, onakav jesi. 

4. Pristupi u Treći Red sv. Franje ili u 
koju crkvenu bratovštinu; 

5. Moli svaki dan za milost ustrajnosti 
u dobru. 

Strjelovite molitvice. 

Preslatko Srce moga Isusa, učini da 
te ljubim sve to više! 

(300 dana oprosta svaki put. Pijo IX. 

26. stud. 1876.) 

Preslatko Srce Marijino, budi spa- 
senje moje! 

(300 dana svaki put. Pijo IX. 20. 

rujna 1852.) 

Slatko Srce Isusovo, budi moja lju- 
bav! 

(Oprost 300 dana — jednom na dan. 

Leo XIII. 20. pros. 1891.) 

Podaj nam, Josipe, nevino sprovesti 
život, i neka nam bude po tvojoj zaštiti 
sjeguran. 

(Oprost 300 dana — jednom na dan. 

Leo XIII. 18. ožujka 1882.) 

Anđele Božji, koji si čuvar moj, me- 
ne, koji sam tebi povjeren, milošću odo- 
zgo rasvjetljuj, čuvaj, ravnaj i uprav- 
ljaj! 

(100 dana svaki put. Pijo VI. 2. 

listop. 1795.) 

Milostivi Isuse Gospodine, podaj im 
pokoj vječni. 

(300 dana svaki put — imade se na- 
mijeniti -pokojnicima Pijo X. 18. ožuj. 

1909.) 

Sv. Josipe, uzore i zaštitniče onih, 
koji ljube Presv. Srce Isusovo, moli 
za nas! 

(100 dana — jednom na dan. Leo 

XIII. 19. pros. 1891.) 

Pobuda dobre nakane. 

Gospodine Isuse Kriste, u sjedinjenju 
s onom božanskom nakanom, kojom si 
ti sam na zemlji po presvetom Srcu 
Bogu hvalu davao i sada neprestance 
svuda po zemlji u euharističnom sakra- 
mentu sve do svršetka svijeta daješ, ja 
ti ovaj potpuni dan, ne izuzev nijednog 
ni najmanjeg dijeika, da nasljedujem 
presveto Srce Marije, vazda Neoskvr- 
njene Djevice, dragovoljno prinosim sve 
svoje nakane i misli, sva svoja čuvstva 
i želje, sva svoja djela i riječi. 

(Oprost 100 dana — jednom na dan. 

Leo XIII. 19. pros. 1885.) 

Ili ovako: 

Svakdanja prikazna molitva BI. Dj. 

Mariji. 

Zdravo presveto i prečisto srce Ma- 
rijino! Na početku ovoga dana prikazu- 
jem Tebi, a po Tebi Tvomu božan- 
skomu Sinu sve misli, želje, molitve, 
sva djela bogoljubnosti, ljubavi i po- 
kore, što ću ih danas ovršivati. Isprosi 
mi milost, da ih obavim svetom naka- 
nom i obogatim Tvojima -zaslugama, da 
se s Tobom klanjam presvetoj Trojici i 
božanskomu Srcu Isusovu, a tvrdo uz- 
dajući se u Tvoju moć pri Tvom Sinu 
stečem obraćenje svoje i svih grješnika, 
krivovjernika i nevjernika. — »Zdravo 
Marijo«. 

Čin vjere, ufanja i ljubavi. 

Čin vjere. 

Vjerujem u te, Bože moj, da si jedan 
jedini božanstvom, a troj osobama: 

Otac, Sin i Duh sveti. Vjerujem, da je 
druga osoba, Sin Božji, krepošću Duha 
Svetoga čovjekom postao, rodio se i 
sve nas otkupio; da će doći suditi žive 
i mrtve; da će dobre naplatiti slavom 
nebeskom, a grješnike kazniti mukama 
paklenima. Vjerujem dalje u sve, što 
vjeruje i vjerovati uči sveta mati cr- 
kva rimokatolička. A sve to vjerujem 
zato, što si to navijestio ti, Bože, koji 
si neizmjerna mudrost i vjekovita isti- 
na, koji ne možeš prevariti ni prevaren 
biti, jer sve znaš i vidiš. 0 Bože, 
umnoži vjeru moju! 

Čin ufanja. 

Utam se u te, premilostivi Bože moj, 
da ćeš mi po zaslugama muke i smrti 
Isusove i po mojim dobrim djelima, 
s pomoću tvojom učinjenima, oprostiti 
sve grijehe i dati slavu nebesku. A to 
se ufam zato, što ti, svemogući Bože, 
dati možeš, što si obećao, i u obećanju 

svojem. stalan si i vjeran. 0 Bože, ojači 
ufanje moje. 


Čin ljubavi. 

Ljubim te, Bože moj, svim srcem i 
dušom svojom nada sve, i više nego 
samoga sebe. 0 Bože, užezi ognjem 
ljubavi svoje srce moje, te iz ove go- 
ruće prama tebi ljubavi jako se kajem, 
što sam ikada uvrijedio tebe, neiz- 
mjerno dobro. Mrzim na sve grijehe ži- 
vota svoga, i to većma, nego na ikoje 
drugo zlo. 0 da te nikad nijesam uvri- 
jedio! Tvrdo obećajem, da ću se ču- 
vati svakoga grijeha, te volim umrijeti, 
nego ikojim grijehom, osobito smrtnim, 
uvrijediti tebe, najveće dobro. A sve ću 
učinjene grijehe po milosti tvojoj iskre- 
no ispovjediti i dostojnu za njih pokoru 
učiniti. Smiluj mi se dakle, svemogući 
Isuse i budite mi na pomoć, milostiva 
Marijo i sveti Josipe! Amen. 

(Oprost 7 godina i 7 kvadragena svaki put 
— jednom na mjesec potpuni — na samrti 

potpuni, tko je često u životu čin vjere, ufa- 
nja i ljubavi riječima i srcem molio. Benedikt 
XIV. 28. siječ. 1756. dozvoljava iste oproste 
za čin vjere, ufanja i ljubavi, ako se obavi 
i drugim riječima, samo ako te riječi sadrža- 
vaju u sebi ove tri bogoslovne krjeposti.) 

Čin duhovne pričesti. 

(Kad želiš na sv. pričest, a ne možeš — 
i nemaš na duši smrtnoga grijeha!) 

Moj Isuse, vjerujem, da si u oltar- 
skom sakramentu prisutan. Ljubim te 
nad sve i težim za tobom u duši svo- 
joj. Ali jer te otajstveno sada orimiti ne 
mogu, dođi barem duhovnim načinom u 
srce moje. Grlim te, kao da si već do- 
šao, i sjedinjujem se s tobom; ne do- 
pusti, da se ikad više rastavim od tebe. 
0 Isuse, najveće dobro moje, i slatka 
ljubavi moja, rani, molim te i užeži 
srce moje da uvijek vaskoliko za tebe 
plamti. 

(60 dana oprost a — jednom na dan. 

Leo XIII. 30. lip. 1893.) 

Molitva za zaštitu BI. Dj. Marije. 

Spomeni se, o preblaga Djevice Ma- 
rijo, kako se nije čulo od vijeka, da je 
itko bio zapušten, koji se je Tebi u za- 
štitu utekao, Tvoju pomoć tražio i Tvoj 
zagovor prosio. To me pouzdanje po- 
tiče ter k Tebi, Djevo djevica, Majko 
milosti i milosrđa, dolazim, k Tebi se 
utičem i k Tebi evo skrušena srca va- 
pim: Ne odbij, Majko Božja, mojih 
riječi, nego me čuj milostivo i usliši. 
Amen. 

(Oprost 300 dana svaki put — pot- 
puni jednom na mjesec, ako se svaki 
dan moli. Pijo IX. 11. pros. 1846.) 

Molitva za sretnu smrt. 

0 Marijo, bez ljage začeta, moli za 
nas, koji se k Tebi utječemo; o utočište 
grješnika, Majko umirućih, nemoj nas 
zapustiti u čas smrti naše, nego nam 
izmoli potpuni bol, iskreno pokajanje, 
oproštenje grijeha naših, presvete po- 

putbine dostojan primitak, sakramenta 
posljednje pomasti okrjepu, da se uz- 
mognemo sjegurni pojaviti pred prijesto- 
ljem pravednoga ali milosrdnoga Suca, 

Boga i Otkupitelja našega. Amen. 

('Oprost 100 dana — jednom na dan. 

Pijo IX. 11. ožuj. 1856.) * 



Poziv na misije, 

(Jednoglasno uz orgulje.) 

P. Bernard Brixy. franjevac. 

1 . 

Ajte amo, vjerni ljudi. 
Čujte s neba dobri glas, 
Milost nam se sada nudi, 
Sreće za nas dođe čas. 
Svaki dakle nek se trudi 
Iz sve duše za svoi spas! 

2 . 

Probudi se, vjerni puče. 
Pusti grijeha smrtni san. 
Da iz bijede nas izvuče, 
Misija je došo dan. 

Ura spasa evo tuče, 
Melem donje sviju ran*. 

3 . 

Isus kuca na sve grudi. 
Svaki dakle glas mu čuj; 
Nije došo da nam sudi. 

Da zab^pi koga tuj. 

Ljubav svoju tek on nudi. 
Nove zore nosi ruj. 

4 . 

Amo kćerke, sinci mladi. 
Koje varav mami svijet, 

Nek vam žice nježno- sladi 
Nevinosti divan cvijet. 
Mlađan koji dobro radi, 
Bistar mu ie vazda gled. 

5 . 

Amo i vi roditelji. 

Koje tišti udes ljut, 

S djecom tare križ vas velji, 
Teškog žica muči trud; 
Ovdje ćete prema želji 
U svem naći pravi put. 

6 . 

Amo, amo, starci sivi 
Možda koji grijeha rob? 
Jošte malo vi ste živi. 
Kratka još vam žića dob. 
Čujte poziv sada i vi, 

Pa će blažen bit vam grob. 


7 . 

Amo i sve grješne duše, 
Koje ljulja strasti hir. 
Očaja vas boli ruše, — 
A tui sreće ima vir! 

Iza bura, srca tmuše 
Ovdje ćete naći mir! 

8 . 

Oj svi amo, grijehu kletom 
Mora biti sada kraj. 

Ajd u borbu sa zlim svijetom, 
Koga vodi paklen zmaj! 

Aid na stazu k žiću svetom 
Pobjedu nam Bože daj! 

P. Teofil Harapin. 


Pred križem. 


Andante. Vinko Žganec. 

mf ? r p r "r r p p 

Zdravo križu, znače sveti, 

1 . 

Zdravo križu, znače sveti, 

Nado prava svijetu tojn, 

Pogled tvoj nam vjeru njeti. 

Ljubav nosi u naš dom. 

Zdravo križu, ti života luč! 
Zdravo križu, vječnog raja ključ! 


v 

2 . 


Križu slavni, drvo ti si. 

Kog izabra Isus Spas 
Da ko žrtva na teb’ visi 
Dušu dade za sve nas. 

3 . 

Probodenim Krist je rukam* 
Blagoslivljo cijeli svijet; 

Teškim onim njeg’vim mukanT 
Ti si osto spomen svet. 

4 . 

Isus s križa blago zove 
K nama siže njegov glas 
Svak da snosi zemlje ove 
Križ i boli svaki čas. 

5 . 

Pogled jedan do tog križa 
Krjepi nas za napor svak, 
Napast kad se tmurna bliža. 
Taj nas jači spasa znak. 


6 . 

I kad smrti dođe doba 
Krjž nam blaži bol i vai 
I vrh hladnog on je groba 
Znak što kaže put u rai. 

7. 

Križ u svoje neka grudi 
Sad usadi župa $va 
Križ nam spomen trajni budi 
Ovih svetih misija. 

P. Teofil Harapin. 

